L’IES Vicent Andrés Estellés, d’Erasmus + a Letònia
2025-07-24

L’alumnat de 4t ESO de l’IES Vicent Andrés Estellés de Burjassot ha participat recentment en un intercanvi Erasmus + amb el centre educatiu Valmieras Valsts ģimnāzija (Valmiera State Gymnasium) de Letònia. El viatge forma part del projecte “ANT: Art, Nature and Technology” i ha tingut lloc del 20 al 27 d’abril.

Els joves de l’Estellés han tornat a Burjassot amb la motxilla repleta de vivències inoblidables i molt contents amb l’experiència viscuda. Des de l’institut han declarat estar “molt agraïts al projecte europeu Erasmus + i, especialment, als nostres amics letons: han sigut uns amfitrions de luxe”.